Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 20. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  27. 11. 2012

Prítomní:  Mgr. Kusý, Ing. Kollárik, Ing. Dubravec, Ing. Böhm, Mgr. Pfundtner, Ing. Galamboš, Ing. Gašpierik, JUDr. Mikulec, p. Szusčík, Ing. Augustinič, MUDr. Dubček, Ing. Winkler,

Ospravedlnený: Mgr. Tettinger

Rokovanie  20. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 

Miestna rada schválila predložený návrh programu rokovania s pripomienkou: do programu rokovania zaradiť bod: „Návrh na vyplatenie odmien v zmysle Odmeňovacieho poriadku samosprávy MČ B-NM, schváleného dňa 16. 6. 2011 poslancom MZ MČ B-NM, členom odborníkom Komisií MZ MČ B-NM a zapisovateľom Komisií MZ MČ B-NM za II. polrok 2012“ a „Návrh na odvolanie Mgr. Michala Lukáča z funkcie člena-odborníka Komisie územného plánovania, urbanizmu a výstavby MZ; návrh na uvoľnenie Ing. Libora Gašpierika z funkcie člena-poslanca Komisie sociálnych vecí a bývania MZ a návrh na uvoľnenie JUDr. Tomáša Korčeka z funkcie člena-poslanca Komisie územného plánovania, urbanizmu a výstavby MZ“ - ústny poslanecký návrh (uznesenie č. 20/01).

Miestna rada zvolila za overovateľa zápisnice a uznesení p. Petra Szusčíka (uznesenie č. 20/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady mestskej časti  Bratislava-Nové Mesto

	Správu predložil Ing. Kollárik, prednosta MÚ B-NM. Uviedol, že trvá plnenie uznesení a splnené  boli uznesenia  podľa  predtlače. Po preskúmaní správy o kontrole plnenia uznesení MR MČ B-NM miestny kontrolór k vyhodnoteným uzneseniam predložil súhlasné stanovisko. 
Miestna rada prijala uznesenie č. 20/03.

1

2.	Návrh  plánu kontrolnej činnosti miestneho kontrolóra mestskej časti Bratislava-Nové Mesto na I. polrok 2013

Ing. Dubravec, miestny kontrolór MČ B-NM uviedol, že na I. polrok 2013 v rámci plánu kontrolnej činnosti sú naplánované 4 nasledovné kontroly: Kontrola útvaru komunikácie, kultúry, športu, mládeže a voľného času - referát kultúry a športu (termín: január  2013);  Kontrola  hospodárenia   rozpočtovej  organizácie  ZŠ s MŠ  Cádrova  (termín: február - marec 2013);  Kontrola  oddelenia  vnútornej  správy,  správy  bytov  a  nebytových priestorov - referát vnútornej správy (termín:  apríl 2013) a Kontrola oddelenia sociálnych  služieb - detské jasle Robotnícka a kluby dôchodcov (termín: máj - jún 2013). Ide o kontroly, ktoré už  dlhšie neboli v rámci kontrolnej činnosti realizované.

V diskusii vystúpili Ing. Augustinič, Ing. Dubravec, Ing. Gašpierik a Mgr. Kusý.

Ing. Augustinič požiadala doplniť plán kontrolnej činnosti o kontrolu Materského centra na Halašovej č. 56. 

Ing. Dubravec vysvetlil, že MČ neposkytuje na prevádzku uvedeného materského centra žiadne finančné prostriedky, priestory sú prenajaté od hl. m. SR Bratislavy. MČ sa podieľala len na finančnej podpore vzniku materského centra, na zahájení jeho činnosti, poskytla úvodné prevádzkové finančné náklady, dotáciu na zariadenie priestorov a ďalej materské centrum vyvíja činnosť bez spoluúčasti MČ. 

Úlohy:
1.  Predložiť do miestnej rady, resp. do komisií MZ komplexnú informáciu o materských centrách Halašova, Kramáre (návštevnosť - počet detí, energie, prenájom, pracovné úväzky a podobne). 						Z.: Ing. Kollárik  

2.   Predložiť do miestnej rady sumarizačnú informáciu o hospodárení a efektívnom využívaní objektu Konskej železnice - skutočné vstupné náklady, náklady na rekonštrukciu, náklady na prevádzku (energie) a ďalšie potrebné rekonštrukčné práce - okná, z časti strecha, zateplenie, vlhnutie stien.						Z.: Ing. Kollárik

Miestna  rada odporučila MZ schváliť plán kontrolnej činnosti miestneho kontrolóra mestskej časti Bratislava-Nové Mesto na I. polrok 2013 bez pripomienok.
Miestna rada prijala uznesenie č. 20/04.

3. 	Návrh rozpočtu mestskej časti Bratislava-Nové Mesto na roky 2013 - 2015

Mgr. Kusý k predloženému návrhu rozpočtu MČ B-NM  na úvod uviedol, že pripomienky a návrhy zo všetkých komisií MZ, z miestnej rady a zo stretnutia s poslaneckými klubmi budú spísané a následne bude spracovaná správa s prerozdelením uvedených pripomienok  na vyhovel – nevyhovel s odôvodnením. Na záver bude uskutočnené s poslancami MZ väčšie stretnutie, na ktorom sa celý rozpočet MČ ešte prediskutuje, poslanci všetko vyhodnotia aj v rámci komisií – všetky podnety, návrhy, súhlasy, nesúhlasy.

2

Starosta  MČ B-NM  k  návrhu  rozpočtu MČ B-NM otvoril diskusiu. 

Ing. Gašpierik zdôraznil, že rozpočet MČ je zo zákona zverejnený, dňa 11. 12. 2012 bude predložený do MZ MČ B-NM. Akákoľvek zmena musí byť spracovaná formou riadneho rozpočtu, prípadné súčasné návrhy budú považované už len ako poslanecká iniciatíva, poslanecký návrh. 

Mgr. Kusý doplnil, že začiatkom mesiaca december bude uskutočnené spoločné stretnutie s poslancami MZ MČ B-NM, kde bude predložený finálny návrh rozpočtu, ktorý bude prezentovaný ako poslanecká zmena a už sa nebude meniť ďalšími úpravami.

V diskusii vystúpili p. Szusčík, Ing. Dubravec, Mgr. Kusý, Ing. Böhm, Ing. Gašpierik, Ing. Galamboš, JUDr. Mikulec a Mgr. Pfundtner.

P. Szusčík - dane z príjmu, ziskov a kapitálového majetku - poukázal na veľký nárast zhruba 700.000 € - či je toto číslo reálne.

Zodpovedala RNDr. Ondrová - ak plnenie nebude také ako sa očakávalo, budú sa musieť viazať príjmy, záruku dať nemôže, ale závisí to aj od zmeny sadzieb, pričom MČ nejde na vrchnú hranicu výberu daní, ale nižšie, nakoľko je predpoklad, že sa všetky dane nevyberú. V čase krízy percentuálne plnenie môže byť aj nižšie ako sa očakáva. 

Mgr. Kusý - ak i bude predpokladaný výber daní nižší, MČ nechce meniť spracovaný rozpočet.

Ing. Dubravec - pri príjmoch z daní od fyzických osôb má MČ veľmi dobrý ukazovateľ, v tomto smere bude pravdepodobne objektívny nárast.

P. Szusčík - správa bytov a nebytových priestorov - rozporná položka - je tam 100 %-né navýšenie - žiadal vysvetliť. 

Zodpovedal Mgr. Kusý - nerealizovali sa zo zákona revízie CO krytov, kontroly a revízie nebytových priestorov, ktoré je potrebné preventívne riešiť a tieto nedostatky postupne odstraňovať. Rozpočtované sú aj na ďalšie dva roky. Požiada Ing. Baníka, ved. odd. VS, správy bytov a NP o vysvetlenie.  

P. Szusčík - správa bytov a nebytových priestorov v príjmoch je 190.044 € a vo výdavkoch 923.711 €, čo je nepomer.

Zodpovedal Mgr. Kusý - uvedený nepomer vznikol i v dôsledku zlúčenia troch oddelení MÚ - táto položka musí byť prediskutovaná: porovnanie súvislosti s minulým rokom; objektívny nárast v dôsledku revízií a disproporcia medzi príjmami a výdavkami.

Doplnil  Ing. Böhm – Ing. Baník spracoval pasport všetkých bytových a nebytových priestorov a konkrétnych revízií, ktoré je potrebné vykonať (elektrina, požiarnici, plyn ...). Vzhľadom na skutočnosť, že neboli dlhšiu dobu vykonávané, je potrebné ich realizovať od tých najstarších, zanedbaných - za jeden kalendárny rok sa nestihnú vykonať tieto revízie a je ich potrebné uskutočniť zo zákona.

3
Mgr. Kusý navrhol, aby každý poslanecký klub určil jedného poslanca MZ, ktorý problematiku ovláda a  spolu uskutočnia stretnutie s Ing. Baníkom za účelom riešenia daného stavu. Uvedené bude vecou diskusie, či je nárast objektívny, takisto disproporcie medzi príjmami a výdavkami.

Ing. Galamboš - časopis Hlas Nového Mesto má naplánované príjmy z inzercie na rok 2013 vo výške 35.000 €,  rok 2012 to bolo 40.000 € - dôvod zníženia príjmov. 

Zodpovedal Mgr. Kusý – tohto roku i pri veľkom úsilí sa dosiahne príjem okolo 35.000 € a to je maximum. Realizovalo sa zníženie gramáže papiera na  HNM, ak bude potrebné a redakčná rada navrhne ďalšie zníženie, môžu sa týmto znížiť náklady o cca ďalších 2.000 € ročne. 

Ing. Galamboš - vysoká cena - 116.000 € za verejné obstarávanie - nastáva nepomer: napr. projekt  v hodnote 5.000 €, odmena obstarávateľovi činí 1.200 €. 

Zodpovedal  Mgr. Kusý - malé súťaže do 10.000 € sa externej firme nezadávali, riešili sa interným zamestnancom. V súčasnosti sa má opäť sprísniť zákon o verejnom obstarávaní. Pripomienka bude riešená overením konkrétnych faktúr a následnej diskusie. 

Ing. Galamboš - 8.000 € na pohrebné služby - prílišná starostlivosť o bezdomovcov.

Zodpovedal Mgr. Kusý - nesúvisí to s angažovanosťou MČ ani s charitou, ide o občanov, ktorí zomreli v NsP na Kramároch, ktorá územne patrí do obvodu MČ B-NM, nemá sa kto o nich postarať a túto problematiku MČ ovplyvniť nevie.
  
Ing. Galamboš - ekonomická oblasť - naplánovaných 10.000 €  na projekt Račianske mýto - mala byť vybratá jedna absolventská práca, na základe ktorej by sa spracovala projektová dokumentácia - požiadal o vysvetlenie.

Zodpovedal  Mgr. Kusý - dochádza k zmene, z absolventských prác nie je možné spraviť PD, po konzultácii s architektmi bude vyhlásená riadna súťaž na projekt a na jej základe sa urobí dokumentácia. Absolventi zhotovili len vízie, z ktorých sa dá čerpať. 

Ing. Galamboš - 18.577 €  na rekreáciu a šport - navrhol podporiť túto oblasť. Súčasťou tejto kapitoly je aj propagácia (plagáty), ktorú žiada presunúť na reklamnú činnosť na útvar komunikácie a nezaťažovať šport týmito nákladmi. 

Zodpovedal Mgr. Kusý - navrhol overiť akú vysokú čiastku zoberie z položky športu propagácia; v prípade, že ide o čiastku nad 10 %, presunúť túto položku na útvar komunikácie a športu čiastku navýšiť.

Ing. Galamboš - požiadal o navýšenie položky 189.000 € na opatrovateľskú službu.

Zodpovedal  Mgr. Kusý - situáciu prehodnotí, požiadavkou sa bude zaoberať.

Ing. Galamboš – ďalšie  sociálne služby v čiastku 100.040 € - nevie identifikovať túto položku o aké služby ide.
4
Zodpovedal  Mgr. Kusý - ide finančné prostriedky - vianočné príspevky, jednorázové príspevky, príspevky pri narodení dieťaťa a  príspevky pre deti zo sociálne znevýhodnených rodín.

Ing. Galamboš  požiadal uviesť tieto informácie do dôvodovej správy návrhu rozpočtu.

Ing. Gašpierik - požiadal o zaslanie novšej verzii rozpočtu MČ všetkým členom MR. 

Zodpovedal  Mgr. Kusý - ku všetkým pripomienkam a návrhom sa bude vyjadrovať naraz, potrebné je prekonzultovať niektoré návrhy a pripomienky, ktoré odzneli na tejto MR s RNDr. Ondrovou a Ing. Baníkom. 

P. Szusčík - oblasť príjmov - príjmy z vlastníctva a z podnikania MÚ +  ZŠ s MŠ  nastalo zníženie o 330.000 € - dôvod prečo prichádza k tomuto zníženiu.

Zodpovedal  Mgr. Kusý - už vydal pokyn na zreálnenie týchto prostriedkov,  nakoľko v r. 2011 a v r. 2012 boli nižšie než bolo v rozpočte plánované.

RNDr. Ondrová doplnila, že podklady pre položku príjmov z vlastníctva a z podnikania MÚ + ZŠ s MŠ poskytli školy.

 P. Szusčík - iné nedaňové príjmy - z očakávaných  245.000 €  sa prechádza na budúci rok na  rozpočtovaných 72.000 €. 
Samospráva má znižovať výdavky a šetriť v rozpätí od 5 % - 10 % a MČ má v rozpočte navýšenie výdavkov.

Zodpovedala RNDr. Ondrová - nie je možné znížiť predpokladané výdavky, jedine spôsobom, že sa niektoré aktivity pozastavia a nebudú  sa realizovať. Pri zostavovaní rozpočtu sa vychádza z návrhov predkladaných správcami jednotlivých kapitol. 

Ing. Gašpierik - navrhol zreálniť rozpočet MČ a čistopis predložiť so zapracovanými všetkými  zmenami poslaneckému zboru.

Mgr. Kusý - zodpovedal, že hneď po stretnutí a konzultácii s politickými klubmi bude upravený návrh rozpočtu MČ predložený poslancom MZ.

	Miestna rada zobrala na vedomie návrh rozpočtu mestskej časti Bratislava-Nové Mesto na roky 2013 - 2015.
	Miestna rada prijala uznesenie č. 20/05.

4.	Návrh Všeobecne záväzného nariadenia mestskej časti Bratislava-Nové Mesto o miestnych daniach    

RNDr. Ondrová, ved. odd. hospodárskeho a finančného uviedla, že v r. 2011 bol novelizovaný zákon č. 582/2004 Z. z., časť týchto ustanovení je účinná dňom 1. 1. 2012, ale väčšina nadobudla účinnosť od 1. 12. 2012 a prakticky sa bude uplatňovať od 1. 1. 2013. Zmeny, ktoré novelizácia priniesla, sú v technike uplatňovania zákona - doteraz sa pri daniach (daň za psa, daň za užívanie verejného priestranstva - cesty III. a IV. triedy, daň za predajné automaty, daň za nevýherné hracie prístroje) nepodávali daňové priznania a daň sa vyrubovala 
5
rozhodnutím za každú daň zvlášť. Daň za psa, daň za predajné automaty, daň za nevýherné hracie prístroje sa vyrubovala iba prvýkrát a v ďalších zdaňovacích obdobiach bola daň splatná bez vyrubenia do 31. 1. zdaňovacieho obdobia. V r. 2013 sa bude predkladať jedno priznanie k dani za psa, dani za predajné automaty, k dani za nevýherné hracie prístroje, podľa § 99b sa bude predkladať čiastkové priznanie, podľa § 99c opravné a dodatočné priznanie k týmto daniam. Daň sa bude vyrubovať jedným rozhodnutím podľa stavu k 1. 1. na celé zdaňovacie obdobie. Ak vznikne daňová povinnosť k dani za psa, dani za predajné automaty, k dani za nevýherné hracie prístroje v priebehu  zdaňovacieho obdobia, správca dane vyrubí  pomernú časť dane rozhodnutím, začínajúc mesiacom, v  ktorom vznikla daňová povinnosť. Sadzby v tomto návrhu sú platné ako doteraz.

Ing. Kollárik, prednosta MÚ B-NM uviedol, že návrh bol prerokovaný vo všetkých komisiách MZ. Komisia finančná, pre správu a nakladanie s majetkom MČ a komisia pre školstvo a vzdelávanie navrhli pozmeňujúci návrh - v § 2, ods. 5, písm. c) a e) zmeniť sadzbu na 30 €.
Miestna rada odporučila MZ schváliť Všeobecne záväzné nariadenie mestskej časti Bratislava-Nové Mesto o miestnych daniach na území mestskej časti Bratislava-Nové Mesto bez pripomienok.
Miestna rada prijala uznesenie č. 20/06.

5. 	Návrh na prevod majetku z mestskej časti Bratislava-Nové Mesto na EKO-podnik VPS
   
	Materiál spracovala Ing. Kamhiyehová, poverená ved. odd. ŽP a ÚP. Návrh bol predložený v súlade s čl. 8 ods. 3 „Zásad hospodárenia s majetkom hl. m. SR Bratislavy zvereným do správy MČ B-NM a majetkom vlastným“. Predmetom prevodu je: 10 ks. dvojičiek (2 ks. zberných nádob na jednom stojane) na zmesový komunálny odpad a plasty v hodnote 3.060 € vrátane DPH; 3 ks. košov upravených špeciálne na cigaretové ohorky s oddelenou funkčnou časťou v hodnote 540 € vrátane DPH. Predmetné koše boli zakúpené a umiestnené v areáli Kuchajda v tomto roku, pričom náklady boli hradené z časti z Nadácie Pontis: 2.300 € a z vlastných zdrojov vo výške  1.300 €.
	Miestna rada odporučila MZ schváliť prevod majetku - 10 ks. košov dvojičiek na triedený zber (2 ks. zberných nádob na jednom stojane pre plasty a zmiešaný odpad) a 3 ks. košov, upravených špeciálne na cigaretové ohorky s oddelenou funkčnou časťou v tvare cigarety na cigaretové ohorky z MČ B-NM na EKO-podnik VPS, Halašova č. 20, Bratislava bez pripomienok. 
Miestna rada prijala uznesenie č. 20/07.

6. 	Návrh Dodatku č. 11 k zriaďovacej listine EKO-podniku verejno-prospešných služieb
  
Ing. Molnár, riad. EKO-podniku VPS uviedol, že  organizácia od 1. 1. 2013 mení spôsob financovania z rozpočtovej organizácie na príspevkovú organizáciu, čím môže so súhlasom zriaďovateľa vykonávať aj aktivity nad rámec stanovenej verejnoprospešnej činnosti. V uvedenom prípade dochádza k zmene spôsobu hospodárenia organizácie, kedy je  napojená na rozpočet MČ príspevkom, pričom výnosy  z  činností organizácie získaných nad rámec verejnoprospešných služieb, zabezpečovaných pre zriaďovateľa, používa na ďalšie činnosti v súlade so zriaďovacou listinou a rozpočtom schváleným MZ MČ B-NM. Zámerom EKO-podniku VPS je dlhodobé vykonávanie komerčnej činnosti. Boli preverené všetky činnosti, ktoré môžu vykonávať ako voľnú živnosť.  Materiál je spracovaný na základe pokynov živnostenského úradu.
6
Predmetom Dodatku č. 11 je bližšie upresnenie a špecifikácia predmetu činnosti a to v zabezpečení verejnoprospešných služieb pri výkone samosprávy ako aj doplnenie predmetu činnosti o podnikateľské aktivity. 
Právna skupina odporučila hlavný predmet činnosti doplniť o zabezpečenie a výkon údržby škôl a školských zariadení. V časti podnikateľská činnosť je potrebné zrušiť činnosti uvedené v Dodatku č. 10 a uviesť len tie, ktoré spracovávateľ uvádza.
V diskusii vystúpili Ing. Galamboš, Ing. Gašpierik, Mgr. Kusý a Ing. Molnár.

Úloha:
1. Návrh Dodatku č. 11 k zriaďovacej listine EKO-podniku VPS doplniť o stanovisko Komisie pre činnosť EKO-podniku VPS.			Z.: p. Szusčík

2.  Komisiu pre činnosť EKO-podniku VPS pravidelne zvolávať (priamo v  priestoroch organizácie EKO) a na najbližšom zasadnutí zvoliť predsedu komisie. Na rokovania prizývať starostu MČ B-NM a riaditeľa EKO-podniku VPS.													Z.: p. Szusčík

Miestna  rada odporučila MZ schváliť Dodatok č. 11 k zriaďovacej listine EKO-podniku VPS schválenej MZ MČ B-NM dňa 20. 12. 1990 uznesením č. 2/1990 s účinnosťou od 1. 1. 1991 v znení Dodatku č. 1 schváleného uznesením č. 31/13/B2 zo dňa 24. 12. 1993; Dodatku č. 2 schváleného uznesením č. 38/07 zo dňa 14. 7. 1994; Dodatku č. 3 schváleného uznesením č. II/7/11 zo dňa 5. 9. 1995; Dodatku č. 4 schváleného uznesením č. II/22/14 zo dňa 16. 12. 1997; Dodatku č. 5 schváleného uznesením č. M5/03A zo dňa 30. 7. 2002; Dodatku č. 6 schváleného uznesením č. 24/34 zo dňa 15. 10. 2002; Dodatku č. 7 schváleného uznesením č. 16/18 zo dňa 21. 6. 2005; Dodatku č. 8 schváleného uznesením č. 18/11 zo dňa 18. 10. 2005; Dodatku č. 9 schváleného uznesením č. 17/08.3 zo dňa 16. 6. 2009 a Dodatku č. 10 schváleného uznesením č. 11/20 zo dňa 26. 6. 2012 bez pripomienok.
Miestna  rada prijala uznesenie č. 20/08.

7. 	Návrh na vyradenie prebytočného a neupotrebiteľného majetku v správe EKO-podniku VPS (prístrešok) 
  
Z dôvodu možného ohrozenia bezpečnosti zamestnancov EKO-podniku VPS  bola dňa 16. 5. 2012  vykonaná  kontrola  kovového  prístrešku, najmä  kovových  konštrukcií na dvore 
vedľa  hlavnej  prevádzkovej  budovy  Račianska  č.  28.  Kontrolou bolo zistené, že prístrešok  je v  nevyhovujúcom  technickom  stave.   Jedná  sa  o  majetok,  ktorý  je prebytočný, neupotrebiteľný, morálne a fyzicky zastaraný, žiadna zo škôl a organizácií zriadených MZ MČ B-NM neprejavila o tento majetok záujem, preto EKO-podnik VPS predložil návrh na jeho vyradenie. Materiál bol prerokovaný v komisiách MZ MČ B-NM.

Miestna rada odporučila MZ schváliť vyradenie prebytočného a neupotrebiteľného majetku  v správe EKO-podniku VPS  bez pripomienok.   
Miestna rada prijala uznesenie č. 20/09.

8. 	Návrh na vyradenie prebytočného a neupotrebiteľného majetku  v správe EKO-podniku VPS (2 autá)

Jedná sa o majetok, ktorý je prebytočný, neupotrebiteľný, morálne a fyzicky zastaraný, žiadna  zo  škôl a organizácií zriadených  MZ MČ B-NM  neprejavila o tento majetok záujem, 
7
preto EKO-podnik VPS predkladá návrh na jeho vyradenie. Zostatková cena všetkého majetku je nulová.  Materiál bol prerokovaný v komisiách MZ MČ B-NM.
Inventárne číslo   Názov	Nadobúdacia cena   Zostatková cena	       Dátum nadobudnutia
                                                          Eur                        Eur
1.,268	 	Felicia kombi 1,6l  	10 850,76	      0		       30. 7.1996	
Vozidlo BA 358 CF má veľmi zlý technický stav a nákladné prevádzkovanie. Oprava by bola nerentabilná.

2.,55		ramenový nakladač 	13 116,25	      0		       28.12.1988
Vozidlo BA 581 HJ je v nebezpečnom technickom stave s vysoko nerentabilnou možnosťou opravy.

	Miestna  rada  odporučila MZ schváliť vyradenie prebytočného a neupotrebiteľného majetku  v správe EKO-podniku VPS bez pripomienok.   
Miestna rada prijala uznesenie č. 20/10.

9. 	Návrh na odpísanie pohľadávky BENNIES SHOPS, s.r.o.

Ing. Molnár, riaditeľ EKO-podniku VPS uviedol, že na základe nájomnej zmluvy zo dňa 9. 5. 2005 prevádzkoval dlžník na prízemí v objekte Tržnica, Šancova č. 112, prevádzkáreň č. 56A. Spoločnosť si riadne a včas neplnila zmluvnú povinnosť platiť nájomné. EKO-podnik VPS ku dňu 31. 10. 2006 odstúpil od zmluvy, BENNIES SHOPS s.r.o., požiadala o ukončenie k 15. 10. 2006. Dlžník zaplatil čiastku 22.769,00 Sk a zostala dlžná sumu 1.600,95 € (48 230,50 Sk). Zaslané boli upomienky, ktoré sa vrátili z dôvodu, že adresát je neznámy. Návrh na vykonanie exekúcie nie je možné podať, nakoľko spoločnosť zanikla, bola zrušená bez likvidácie a vymazaná z obchodného registra. Spoločnosť nemá obchodný ani iný majetok. Je to pohľadávka právnikmi označená za nedobytnú a EKO-podnik VPS ju potrebuje v tomto roku odpísať ako nevymožiteľnú.
	Návrh bol prerokovaný v komisiách MZ MČ B-NM.

	Miestna rada  schválila  odpísanie pohľadávky v celkovej výške  1.600,95  € (48.230,50 Sk)
bez pripomienok.
Miestna rada prijala uznesenie č. 20/11.

10. 	  Návrh  na  odpísanie  pohľadávok  (DOMINO, s.r.o., PRESPORK-CENTER, s.r.o.)

Ing. Molnár uviedol, že ide o pohľadávku fi. DOMINO, s.r.o., Moskovská č. 15, Bratislava premenovanú na P.H. Group 1, s.r.o., ktorá mala prenajatú prevádzkareň - predajňu potravín v objekte Tržnica., Šancova č. 112, Bratislava. Finančný záväzok predstavuje nezaplatené nájomné a služby za prenájom za obdobie od 1.7. 1999 do 31.12.1999, dlžná sumu je vo výške 788.592,00 Sk. (26.176,46 €). Nájomca požiadal ku dňu 1. 4. 2000 o ukončenie nájomnej zmluvy. Súd zistil, že firma zmenila obchodné meno na P.H.Group 1, s.r.o., a dňom 7. 10. 2004 bola vymazaná z obchodného registra,  zamietnutý bol návrh na vyhlásenie konkurzu pre nedostatok majetku. Je to pohľadávka právnikmi označená za nedobytnú a EKO-podnik VPS ju potrebuje v tomto roku odpísať ako nevymožiteľnú.

Ďalšia pohľadávka je 202.038,00 Sk (6.706,43 €) fi. PRESPORK-CENTER, s.r.o., Nobelova č. 5, Bratislava, ktorá prevádzkovala v suteréne objektu Tržnica predajňu potravín. Spoločnosť  si   riadne a  načas neplnila svoju zmluvnú povinnosť platiť nájomné, preto EKO-
8
podnik VPS ku dňu 30. 6. 2001odstúpil od uzatvorenej nájomnej zmluvy. Konateľovi spoločnosti PRESPORK-CENTER, s.r.o., boli zaslané upomienky, aby dlžnú čiastku zaplatil, avšak tieto boli vrátené z dôvodu adresát neznámy. Uznesením súdu bol platobný rozkaz zrušený z dôvodu, že sa žalovanému v návrhu nepodarilo platobný rozkaz doručiť, dlžník už nepodniká, nezistil sa iný hnuteľný alebo nehnuteľný majetok a spoločnosť zanikla. I v tomto prípade ide o pohľadávku právnikmi označenú za nedobytnú a EKO-podnik VPS ju potrebuje v tomto roku odpísať ako nevymožiteľnú.

V diskusii vystúpil Ing. Galamboš.

Miestna rada  odporučila MZ schváliť odpísanie pohľadávok  v celkovej výške 32.882,89 € (990.630,- Sk)  bez pripomienok.
Miestna rada prijala uznesenie č. 20/12.

11. 	Návrh časového harmonogramu zasadnutí Miestnej rady MČ B-NM, Miestneho zastupiteľstva MČ B-NM a Komisií MZ MČ B-NM na  rok 2013 

Materiál predložila Mgr. Pfundtner, tajomníčka MR, ktorá konštatovala, že návrh bol predložený na pripomienkovanie do všetkých Komisií MZ MČ B-NM, ktoré odporučili materiál schváliť bez pripomienok.
 V diskusii vystúpil  Ing. Galamboš.

Miestna rada odporučila MZ schváliť Časový harmonogram zasadnutí Miestnej rady, Miestneho zastupiteľstva a  Komisií Miestneho zastupiteľstva mestskej časti Bratislava-Nové Mesto  na  rok 2013  bez pripomienok.
Miestna rada prijala uznesenie č. 20/13.

12. 	Návrh  vecného plánu  zasadnutí  Miestnej rady  mestskej časti Bratislava-Nové Mesto,  Miestneho zastupiteľstva  mestskej časti Bratislava-Nové Mesto a Komisií Miestneho zastupiteľstva mestskej časti Bratislava-Nové Mesto na rok 2013

Mgr. Pfundtner uviedla, že návrh vecného plánu MR a MZ MČ B-NM je spracovaný na základe podkladov vedúcich oddelení MÚ a riaditeľov organizácií zriadených MZ. 

	Miestna rada odporučila MZ schváliť Vecný plán  zasadnutí  Miestnej rady, Miestneho zastupiteľstva a Komisií Miestneho zastupiteľstva mestskej časti Bratislava-Nové Mesto  na rok 2013 bez pripomienok.
Miestna rada prijala uznesenie č. 20/14.

13. 	Návrh kultúrnych akcií, športových a  telovýchovných podujatí organizovaných mestskou časťou Bratislava-Nové Mesto na rok 2013

 Návrh spracoval Mgr. Tettinger, hovorca starostu MČ B-NM. Uvedený návrh obsahuje kultúrne, športové a telovýchovné akcie plánované na rok 2013, ktoré pripravili Miestny úrad Bratislava-Nové Mesto, Školak klub zdravia a pohybu, ŠILK BNM, základné a materské školy v MČ Bratislava-Nové Mesto a Centrum voľného času Bratislava III. 
9
Miestna rada odporučila MZ schváliť návrh kultúrnych akcií, športových a telovýchovných podujatí organizovaných mestskou časťou Bratislava-Nové Mesto na rok 2013 bez pripomienok.
Miestna rada prijala uznesenie č. 20/15.

14. 	Návrh plánu sobášnych obradov  v mestskej časti Bratislava-Nové Mesto na rok 2013

Návrh plánu sobášnych obradov na rok 2013 spracovala p. Zámečníková, vedúca Matričného úradu B-NM. Plán obsahuje termíny sobášnych obradov a príslušných sobášiacich poslancov MZ MČ B-NM. 
	
Miestna rada odporučila MZ schváliť plán sobášnych obradov  v mestskej časti Bratislava-Nové Mesto na rok 2013  bez pripomienok.
Miestna rada prijala uznesenie č. 20/16.

15.	Návrh  na  vyplatenie  odmien  v  zmysle Odmeňovacieho poriadku samosprávy MČ B-NM, schváleného dňa 16. 6. 2011 poslancom MZ MČ B-NM, členom odborníkom Komisií MZ MČ B-NM a zapisovateľom Komisií MZ MČ B-NM za II. polrok 2012

Mgr. Pfundtner poznamenala, že odmeny za II. polrok 2012 sú spracované na základe účasti poslancov MZ na komisiách MZ, na miestnej rade  a na miestnom zastupiteľstve. 

V diskusii vystúpili Ing. Gašpierik, p. Szusčík a Mgr. Kusý.       

Mgr. Pfundtner požiadala o navrhnutie iného systému odmeňovania poslancov MZ, ktorý by nebol viazaný na podpis v prezenčnej listine, nakoľko niektorí poslanci sa len podpíšu a príslušných rokovaní sa nezúčastnia, resp. odídu skôr. Navrhla napr. systém na základe počtu hlasovaní. 

Mgr. Kusý požiadal uvedený problém predložiť na rokovanie MR, ktorá sa bude konať v januári 2013. 

	Miestna  rada schválila vyplatenie odmien za II. polrok 2012 poslancom MZ MČ B-NM, členom odborníkom Komisií MZ MČ B-NM a zapisovateľom odborných komisií MZ MČ B-NM bez pripomienok.
Miestna rada prijala uznesenie č. 20/17.

16.	Návrh na odvolanie Mgr. Michala Lukáča z funkcie člena-odborníka Komisie územného plánovania, urbanizmu a výstavby MZ; návrh na uvoľnenie Ing. Libora Gašpierika z funkcie člena-poslanca Komisie sociálnych vecí a bývania MZ a návrh na uvoľnenie JUDr. Tomáša Korčeka z funkcie člena-poslanca Komisie územného plánovania, urbanizmu a výstavby MZ - ústny poslanecký návrh

Ing. Gašpierik podal  ústny poslanecký návrh, na základe ktorého miestna rada prijala nasledovné uznesenie: 
10
Miestna  rada zobrala na vedomie ústny poslanecký návrh na odvolanie Mgr. Michala Lukáča z funkcie člena-odborníka Komisie územného plánovania, urbanizmu a výstavby MZ; návrh na uvoľnenie Ing. Libora Gašpierika z funkcie člena-poslanca Komisie sociálnych vecí a bývania MZ a návrh na uvoľnenie JUDr. Tomáša Korčeka z  funkcie člena-poslanca Komisie územného plánovania, urbanizmu a výstavby MZ. 
Miestna rada prijala uznesenie č. 20/18.

Uvedené návrhy na odvolanie a uvoľnenie z členstva v komisiách MZ predložiť na rokovanie MZ MČ B-NM dňa 11. 12. 2012.

Rôzne:

Ing. Augustinič tlmočila požiadavku občanov z Legionárskej ulici, bývajúcich pri zastávke autobusovej dopravy spoločnosti Slovak Lines, a.s., ktorí požadujú upraviť okolie zastávky, osadiť smetné koše a úpravu chodníka a jeho okolia. 

Starosta MČ  konštatoval, že ide o viacročný problém, už v minulosti bola fi. Slovak Lines, a.s., upozornená na nedostatky a požiadaná o presun zastávky na Karadžičovu ulicu, čo bolo zamietnuté. Z uvedeného dôvodu starosta navrhol:
Úlohy:
1.	Ako dočasné riešenie cestou EKO-podniku VPS osadiť pri zastávke fi. Slovak Lines, a.s. na Legionárskej ulici 2 smetné koše.			Z.: Ing. Kollárik, Ing. Molnár

2.	Osloviť listom spoločnosť Slovak Lines, a.s., na zabezpečenie trvalého osadenia lavičky, smetného koša a úpravu zastávky i jej okolia, prípadné prekrytie zastávky.	
							Z.: Ing. Kollárik, Ing. Molnár

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Peter  Szusčík
overovateľ

Bratislava 29. 11. 2012
Zapísala: Anna Zachová

11